Estremadura

L**Estremadura** (*Extremadura* jndr'ô spagnole, *Estremaura* jndr'ô estremadurane) jè 'na comunità autonome jndr'à parte sud-occidendale d'a Spagne. Combrende le provinge de Cáceres e Badajoz.

Alcune 'mbrà le cetate cchiù 'mbortande sonde: Cáceres, Badajoz, e Mérida, 'u capeluèche d'a comunità autonome. Pè le otre municipalità se pòte tremènde le liste pè provinge:

* Liste de comune d'a provinge de Badajoz
* Liste de comune d'a provinge de Cáceres

L'Estremadura confine cu 'a Castiglia e León a nord, 'a Castiglia-La Mancia a est, l'Andalusia a sud ed 'u Purtugalle (reggione Alentejo e Cindre) ad ovest. Jè 'na zone 'mbortande pè 'a vite selvateche, specialmende pè 'a granne reserve naturale de Montfragüe.

Bajadoz e Cáceres sonde 'a prime ed 'a seconne 'mbrà le provinge spagnole pè dimensiune.

## Clime
'U clime de l'Estremadura jè Mediterranee, fatte eccezziune pè 'u stuezze a nord addò 'u clime jè de tipe continendale, e pè quèdde ad est, addò 'u clime jè 'nfluenzate e fatte devendà cchiù mite da l'Oceane Atlandiche. Generalmende, le estate sonde assaje calde e secche, cu granne probblème de scarfamènde, e le 'nvìerne sonde luènghe e mitigate d'a l'immediate vicinanze d'a coste atlandiche purtughese. 

'A temberature medie annuale cange 'mbrà le 16 e 17&nbsp;°C, cu temberature cchiù vasce jndr'à ll'aree a nord, ca aumendane gradualmende scennennne verse sud. 'A temberature minime se reggistre jndr'à Sierra Morena a cause de l'altitudine.

Jndr'à estate, 'a temberature medie de luglie jè cchiù ìerte de 26&nbsp;°C, cu picche de pure 40&nbsp;°C. 'A temberature medie 'nvìernale jè de 7.5&nbsp;°C, cchiù vasce jndre lle reggione monduose. Le nevicate, solitamende a scennàre e febbràre, rarrivane a le 40&nbsp;cm.

## Popolazziune

A l'1 scennàre 2006, le crestiáne de l'Estremadura erene 1.086.373, 'u 2.74% d'a popolazziune spagole totale. 'A denzetà jè assaje vasce, cu sule 25,81&nbsp;ab./km² condre 'na denzetà medie de 84.42&nbsp;ab./km² jndr'à lle 'ndere Spagne.

'A provinge cchiù populose jè quèdde de Badajoz, cu 'na popolazziune de 673.474 crestiáne e 'na denzetà de 30,94 ab./km². Jè pure 'a prime provinge d'a Spage pè estenzione, cu 21.766&nbsp;km². Seconne provinge cchiù populose d'a reggione (e pure seconne provinge spagnole pè estenzione, cu n'aree de 19.868&nbsp;km²) jè quèdde de Cáceres, ca cunde 412.899 crestiáne.

Le cchiù granne cindre urbane sonde Badajoz (146.832 ab.), Cáceres (92.187), Mérida (55.568) e Plasencia (40.105).

## Curiosità
'U Guverne Reggionale de l'Estremadura jè autore de 'na proprie distribuzione Linux, chiamate Linex.

'U poète tagliàne Luigi Carrer hagghie scritte 'a ballate *[[Il cavallo d'Estremadura]]*, jndre cui racconde de 'nu spavenduse cavadde ca scàndave 'a reggione. Seconne 'a ballate, l'Estremadura sarebbe state guvernate da 'nu re fedifraghe, ca dope avè promesse 'a mane de sà figghe Isabella a 'u prime crestiáne ca avesse domate 'u cavadde, 'a refiute dope ad 'u uagnune ca jè reuscite jndr'à lle 'mbrese piccè jidde non ge vulève revelà 'u casate soje.

## Crestiáne famuse de l'Estremadura
* Diego de Almagro
* Francisco Pizarro 
* Francisco de Orellana 
* Hernán Cortés 
* Hernando de Soto 
* Mario Roso de Luna
* Pedro de Valdivia
* Inés de Suárez
* Pedro de Alvarado
* Alonso de Alvarado
* Vasco Núñez de Balboa
* Luis de Morales
* Francisco de Zurbarán
* Eugenio Hermoso
* Manuel Godoy
* José de Espronceda
* Carolina Coronado
* Ventura de los Reyes Prósper
* Julian Carron
* Pietro d'Alcántara

## Note


## Otre pruggette